ಈ ತಿಂಗಳು ದೇಶದ ಬ್ಯಾಂಕ್ ಗಳಿಗೆ 15 ದಿನ ರಜೆ! 2ನೇ ಹಾಗೂ 4ನೇ ಶನಿವಾರ ಸೇರಿದಂತೆ ಜುಲೈ ತಿಂಗಳಲ್ಲಿ ಸುಮಾರು 15 ದಿನ ಬ್ಯಾಂಕ್ ಸೇವೆ ಗ್ರಾಹಕರಿಗೆ ಸಿಗುವುದಿಲ್ಲ! ಹೌದು, ಬ್ಯಾಂಕ್ ಗಳು ಆಯಾ ರಾಜ್ಯದ ಸಮುದಾಯ ಆಧಾರಿತ ರಜೆ ಪಡೆಯಲಿವೆ. ಇದರಿಂದ 6 ಸಹಜ ರಜೆ ದೊರೆಯಲಿದ್ದು, ಹೆಚ್ಚುವರಿಯಾಗಿ 9 ರಜೆಗಳು ಪಡೆಯಲಿವೆ. ಆದರೆ ಎಲ್ಲಾ ಬ್ಯಾಂಕ್ ಗಳು ಎಲ್ಲಾ ಕಡೆ 9 ದಿನಗಳು ಮುಚ್ಚಿರುವುದಿಲ್ಲ. ಬದಲಾಗಿ ಆಯಾ ರಾಜ್ಯಕ್ಕೆ ಸಂಬಂಧಿಸಿ ಮುಚ್ಚಿರಲಿವೆ. ಜುಲೈ 21ರಂದು ಈದ್ಉಲ್ ಫಿದಾ ಹಬ್ಬದ ಪ್ರಯುಕ್ತ ದೇಶದ ಎಲ್ಲಾ ಬ್ಯಾಂಕ್ ಗಳು ಮುಚ್ಚಿರಲಿವೆ. ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಪ್ರಕಾರ ಬ್ಯಾಂಕ್ ಗಳು ಮೂರು ರೀತಿಯ ರಜೆ ಪಡೆಯಬಹುದಾಗಿದೆ. ವಿಶೇಷ ಅಂದರೆ ಸಮುದಾಯ ಅಥವಾ ಆಯಾ ರಾಜ್ಯಗಳಿಗೆ ಸಂಬಂಧಿಸಿದ 9 ರಜೆಗಳು ಕರ್ನಾಟಕದ ಬ್ಯಾಂಕ್ ಗಳಿಗೆ ಅನ್ವಯಿಸುವುದಿಲ್ಲ. ಹಾಗಾಗಿ ಕರ್ನಾಟಕದ ಜನತೆ ಬ್ಯಾಂಕ್ ಸೇವೆ ಯಾವುದೇ ಅಡ್ಡಿಯಿಲ್ಲದೇ ಪಡೆಯಬಹುದು.